ai4bharat/Pralekha huggingface dataset:
మైనారిటీ వ్యవహారాల మంత్రిత్వ శాఖ
ఆరు మైనారిటీ వర్గాల సామాజిక-ఆర్థిక, విద్య సాధికారత కోసం అమలు చేస్తున్న పథకాలు
దేశంలోని మైనారిటీల కోసం, ముఖ్యంగా సమాజంలో ఆర్థికంగా వెనుకబడిన, బడుగు వర్గాలు సహా ప్రతి వర్గం సంక్షేమం, అభ్యున్నతి కోసం కేంద్ర ప్రభుత్వం వివిధ పథకాలు అమలు చేస్తోంది. నైపుణ్యాభివృద్ధి & వ్యవస్థాపకత మంత్రిత్వ శాఖ, సామాజిక న్యాయం & సాధికారత మంత్రిత్వ శాఖ, జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళ & శిశు అభివృద్ధి మంత్రిత్వ శాఖ, గ్రామీణాభివృద్ధి మంత్రిత్వ శాఖల ద్వారా ఈ పథకాలు అమలవుతున్నాయి.
మైనారిటీ వ్యవహారాల మంత్రిత్వ శాఖ, ప్రత్యేకంగా ఆరు గుర్తించిన మైనారిటీ వర్గాల సామాజిక-ఆర్థిక, విద్య సాధికారత కోసం దేశవ్యాప్తంగా ప్రీ మెట్రిక్, పోస్ట్ మెట్రిక్, మెరిట్-కమ్-మీన్స్ ఉపకార వేతనాల పథకాలు సహా వివిధ పథకాలను అమలు చేస్తోంది. మైనారిటీ వ్యవహారాల మంత్రిత్వ శాఖ ఆధ్వర్యంలోని పీఎస్యూ అయిన నేషనల్ మైనారిటీ డెవలప్మెంట్ & ఫైనాన్స్ కార్పొరేషన్ , మైనారిటీ వర్గాలకు చెందిన విద్యార్థులు విదేశాల్లో చదువుకోవడానికి తక్కువ వడ్డీ రేటుతో విద్యా రుణాలు అందిస్తోంది. పధో పరదేశ్ పథకం కింద లబ్ధిదారులకు లభించే వడ్డీ రాయితీ ప్రయోజనాలు పరిమితంగా ఉన్నాయని; అర్హత కలిగిన మైనారిటీ వర్గాల విద్యార్థుల కోసం సామాజిక న్యాయం & సాధికారత మంత్రిత్వ శాఖ, గిరిజన వ్యవహారాల మంత్రిత్వ శాఖ అమలు చేస్తున్న సారూప్య పథకాలతోనూ కలిసిపోతున్నాయని గమనించడం జరిగింది. ఇలా కలిసిపోవడం, పరిమిత ప్రయోజనాలు, విద్యా రుణాలను సులభంగా పొదడం, తక్కువ వడ్డీ రేటు దృష్ట్యా, 2022-23 నుంచి పధో పరదేశ్ పథకాన్ని నిలిపివేయాలని నిర్ణయించారు. ఈ పథకం ప్రారంభించినప్పటి నుంచి 20,365 మంది లబ్ధిదారులకు ప్రయోజనం చేకూరింది. ప్రస్తుతం, పధో పరదేశ్ పథకాన్ని పునరుద్ధరించే ప్రతిపాదన లేదు.
కేంద్ర మైనారిటీ వ్యవహారాల మంత్రి శ్రీమతి స్మృతి ఇరానీ ఇవాళ లోక్సభలో లిఖితపూర్వక రూపంలో ఈ సమాచారాన్ని అందించారు.
ఆర్థిక మంత్రిత్వ శాఖ
ఆర్థిక సంవత్సరం పొడిగింపు ఉండదు
ఆర్థిక సంవత్సరం పొడిగించబడినట్లు కొన్ని మాధ్యమాలలో వస్తున్న కథనాలు పూర్తిగా అవాస్తవం. భారత స్టాంపు చట్టానికి 2020 మార్చి 30వ తేదీన చేసిన కొన్ని సవరణలకు సంబంధించి ప్రభుత్వం నోటిఫికేషన్ జారీచేసిన నేపథ్యంలో దాన్ని తప్పుగా అన్వయిస్తూ ఈ వదంతులు వస్తున్నాయి. కాబట్టి ‘ఆర్థిక సంవత్సరం పొడిగింపు లేదని’ స్పష్టం చేయడమైనది.
వాస్తవానికి భారత స్టాంప్ చట్టంలో కొన్ని సవరణల గురించి 2020 మార్చి 30 న రెవెన్యూ విభాగం నోటిఫికేషన్ జారీ చేసినట్లు ఆర్థిక మంత్రిత్వ శాఖ తెలిపింది. సవరించిన నిబంధనలను 2020 ఏప్రిల్ 1 నుంచి అమలు చేయాలని తొలుత ప్రకటించినా, ప్రస్తుత పరిస్థితుల నేపథ్యంలో అమలు తేదీని 2020 జూలై 1కి వాయిదా వేయాలని నిర్ణయించింది.
కార్మిక, ఉపాధికల్పన మంత్రిత్వ శాఖ
మహిళల ఉపాధి
స్టాటిస్టిక్స్ అండ్ ప్రోగ్రామ్ ఇంప్లిమెంటేషన్ మంత్రిత్వ శాఖ, నేషనల్ స్టాటిస్టికల్ ఆఫీస్ , 2017–-18, 2018–-19 మధ్య మహిళల ఉపాధిపై నిర్దిష్టకాల కార్మిక శక్తి సర్వే  సర్వే నిర్వహించింది. ఇందులోని ఫలితాల ప్రకారం, సాధారణ స్థితి  పై అంచనా వేసిన మహిళా నిరుద్యోగిత రేటు  దేశంలో 15 సంవత్సరాలు అంతకంటే ఎక్కువ సంవత్సరాల్లో వరుసగా 5.6శాతం 5.1శాతం నమోదయింది. భారతదేశంలో పేరోల్ రిపోర్టింగ్ ప్రకారం గణాంకాల కార్యక్రమ అమలు మంత్రిత్వ శాఖ విడుదల చేసిన రిపోర్టు ప్రకారం... 2020 ఏప్రిల్–డిసెంబరు మధ్య ఉద్యోగుల ప్రావిడెంట్ ఫండ్  కింద సుమారు 9.27 లక్షల మంది మహిళా చందాదారులు చేరారు. ఈపీఎస్ కొత్త పెన్షన్ పథకం  కింద 1.13 లక్షల మంది మహిళా చందాదారులు, ఉద్యోగుల రాష్ట్ర బీమా పథకం కింద సుమారు 2.03 లక్షల మంది మహిళా చందాదారులు చేరారు. కరోనా మహమ్మారి సమయంలో సామాజిక భద్రతా ప్రయోజనాలతో పాటు కొత్త ఉద్యోగాల కల్పనను ప్రోత్సహించడానికి, ఉపాధి కోల్పోకుండా చేయడానికి ప్రభుత్వం ఆత్మనిర్భర్ భారత్ రోజ్గార్ యోజన ను ప్రారంభించింది. ఎంప్లాయీస్ ప్రావిడెంట్ ఫండ్ ఆర్గనైజేషన్  ద్వారా అమలవుతున్న ఈ పథకం, ఎంఎస్ఎంఇలతో సహా వివిధ రంగాలు / పరిశ్రమల యజమానుల ఆర్థిక భారాన్ని తగ్గిస్తుంది. ఎక్కువ మంది కార్మికులను నియమించుకునేలా ప్రోత్సహిస్తుంది. ఏఆర్బీవై కింద, భారత ప్రభుత్వం రెండేళ్ల కాలానికి ఈపీఎఫ్ చందా జమ చేస్తుంది. కంపెనీలు ఉద్యోగుల వాటా  యజమానుల వాటా  చెల్లించాల్సి ఉండగా, ఉద్యోగుల వాటాను ప్రభుత్వమే భరిస్తుంది. అయితే తక్కువ మంది కార్మికులు ఉండే ఈపీఎఫ్ఓ రిజిస్టర్డ్ సంస్థలకు మాత్రమే ఈ సదుపాయం ఉంటుంది.
శ్రమశక్తిలో మహిళల భాగస్వామ్యాన్ని మెరుగుపరచడానికి ప్రభుత్వం అనేక కార్యక్రమాలు చేపట్టింది. మహిళల ఉపాధిని ప్రోత్సహించడానికి, మహిళా కార్మికులకు అనుకూలమైన పని వాతావరణాన్ని సృష్టించడానికి కార్మిక చట్టాలలో అనేక రక్షణ నిబంధనలు చేర్చబడ్డాయి. ప్రసూతి సెలవులను 12 వారాల నుండి 26 వారాలకు పెంచారు. 50 లేదా అంతకంటే ఎక్కువ మంది ఉద్యోగులున్న సంస్థలలో తప్పనిసరి క్రెచ్  సదుపాయం కల్పిస్తున్నారు. తగిన భద్రతా చర్యలతో రాత్రి షిఫ్టులలో మహిళా కార్మికులను అనుమతించడం మొదలైనవి ఉన్నాయి. రాత్రి 7 నుంచి 6 గంటల మధ్య ఓపెన్కాస్ట్ వంటి ఉపరితల గనులతోపాటు, ఉదయం 6 నుంచి 7 గంటల మధ్య భూగర్భ గనులలో మహిళలు పనిచేసుకునేలా నిబంధనలను మార్చింది. సమాన వేతనం చట్టం, వేతనాల కోడ్ 2019 లో సమ్మిళితమయింది. వేతనాలకు సంబంధించిన విషయాలలో, లింగ ప్రాతిపదికన ఉద్యోగుల మధ్య ఒక కంపెనీ లేదా దానిలోని ఏ యూనిట్లోనూ వివక్ష ఉండరాదని, సమాన పనికి సమాన వేతనం ఇవ్వాలని ఈ కోడ్ స్పష్టం చేసింది. అంతేకాకుండా, ఏ రకమైనా ఉద్యోగానికి అయినా యజమాని లింగవివక్ష చూపకూడదు. అలాంటి పనిలో మహిళలకు ఉపాధి నిషేధించబడితే లేదా పరిమితం చేయబడితే తప్ప మినహాయింపు ఉండదు. మహిళా కార్మికుల ఉపాధిని పెంచడానికి, మహిళా పారిశ్రామిక శిక్షణా సంస్థలు, జాతీయ వృత్తి శిక్షణా సంస్థలు ప్రాంతీయ వృత్తి శిక్షణా సంస్థల నెట్వర్క్ ద్వారా ప్రభుత్వం వారికి శిక్షణ ఇస్తోంది. ఈ సమాచారాన్ని కార్మిక, ఉపాధి శాఖ మంత్రి సంతోష్ కుమార్ గంగ్వార్ ఈ రోజు లోక్సభలో లిఖితపూర్వకంగా తెలిపారు.
మంత్రిమండలి
అఫ్ గానిస్తాన్ కు చెందిన ఇండిపెండెంట్ అడ్మినిస్ట్రేటివ్ రిఫార్మ్ స్ ఎండ్ సివిల్ సర్వీసెస్ కమిశన్ కు, భారతదేశాని కి చెందిన యూనియన్ పబ్లిక్ సర్వీస్ కమిశన్ కు మధ్య ఒక ఎమ్ఒయు పై సంతకాల కు ఆమోదం తెలిపిన మంత్రిమండలి
అఫ్ గానిస్తాన్ కు చెందిన ఇండిపెండెంట్ అడ్మినిస్ట్రేటివ్ రిఫార్మ్ స్ ఎండ్ సివిల్ సర్వీసెస్ కమిశన్  కి, భారతదేశాని కి చెందిన యూనియన్ పబ్లిక్ సర్వీస్ కమిశన్  కి మధ్య ఒక అవగాహనపూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రి వర్గ సమావేశం ఆమోదం తెలిపింది.
ఐఎఆర్సిఎస్సి, యుపిఎస్సి కి మధ్య గల సంబంధాలను ఈ ఎమ్ఒయు పటిష్టం చేయనుంది. ఇది అభ్యర్థుల ఎంపిక రంగం లో ఇరు పక్షాలు వాటి అనుభవాన్ని, ప్రావీణ్యాన్ని పరస్పరం ఇచ్చి పుచ్చుకొనే సౌకర్యాన్ని సమకూర్చనుంది.
ఒప్పంద పత్రం  తాలూకు ముఖ్యాంశాలు:
i. సార్వజనిక సేవల కు సంబంధించిన భర్తీల లో ఆధునిక దృష్టికోణం, మరీ ముఖ్యం గా యుపిఎస్సి, ఐఎఆర్సిఎస్సి ల విధుల లో అనుభవాన్ని ఒక పక్షాని కి మరొక పక్షం అందజేసుకోవడం.
ii. గోప్య స్వభావానికి చెందినటువంటివి కాని పుస్తకాలు, మార్గదర్శక పుస్తకాలు మరియు ఇతర దస్తావేజులు సహా సమాచారాన్ని, ప్రావీణ్యాన్ని ఒక పక్షానికి మరొక పక్షం అందజేసుకోవడం.
iii. రాత పరీక్షల కు సంబంధించిన సన్నాహాల లో, కంప్యూటర్ ఆధారిత నియామక పరీక్ష లు, ఆన్ లైన్ ఆధారిత పరీక్షల నిర్వహణ లోను సమాచార సాంకేతిక విజ్ఞానం  ని ఉపయోగించడం లో ప్రావీణ్యాన్ని ఇచ్చి పుచ్చుకోవడం.
iv. దరఖాస్తుల ను త్వరిత గతి న పరిశీలించి, పరిష్కరించడానికి ఏక గవాక్ష వ్యవస్థ  తాలూకు అనుభవాన్ని ఉభయ పక్షాలు ఒక పక్షాని కి మరొక పక్షం అందించుకోవడం.
v. పరీక్షల నిర్వహణ పద్ధతి లో భాగం అయినటువంటి వివిధ ప్రక్రియల కు సంబంధించిన ప్రావీణ్యాన్ని, అనుభవాన్ని పరస్పరం ఇచ్చి పుచ్చుకోవడం.
vi. అధికారుల కు శిక్షణ ను ఇవ్వడానికి సమావేశాల ను నిర్వహించడం, వీటిలో ఆయా పక్షాలకు అందిన ఆదేశాల మేరకు అన్ని అంశాల లో ఉభయ పక్షాల ను సచివాలయం/ ప్రధాన కేంద్రాల కు తాత్కాలికం గా జతపరచడం భాగం గా ఉన్నాయి.
vii. వివిధ ప్రభుత్వ ఏజెన్సీల ను వాటికి గల శక్తి ప్రకారం ఏజెన్సీల ద్వారా ఉద్యోగాల భర్తీ లో అనుసరించినటువంటి విధి విధానాల మరియు ప్రక్రియల కు సంబంధించిన అనుభవాన్ని పరస్పరం వెల్లడి చేసుకోవడం.
|
ఆర్థిక మంత్రిత్వ శాఖ
|
గత ఏడాది కన్నా జీఎస్టీ సేకరణలో 15% పెరుగుదల
గత ఆర్థిక సంవత్సరం డిసెంబర్ నెలతో పోలిస్తే ఈ డిసెంబర్ నెల లో జీఎస్టీ సేకరణలో 15% పెరుగుదల ఉంది. ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు.
అలాగే, 2022-23 ఆర్థిక సంవత్సరంలో వరుసగా 11 నెలలకు నెలవారీ జీఎస్టీ ఆదాయం 1.4 లక్షల కోట్ల కంటే ఎక్కువగా ఉందని మంత్రి పేర్కొన్నారు.2022-23 ఆర్థిక సంవత్సరానికి సంబంధించిన జీఎస్టీ సేకరణ వివరాలు క్రింది విధంగా ఉన్నాయి:

|
|
నెల
|
|
2021-22
|
|
2022-23 
|
|
ఏప్రిల్
|
|
1,39,708
|
|
1,67,540
|
|
మే
|
|
97,821
|
|
1,40,885
|
|
జూన్
|
|
92,800
|
|
1,44,616
|
|
జులై
|
|
1,16,393
|
|
1,48,995
|
|
ఆగస్టు
|
|
1,12,020
|
|
1,43,612
|
|
సెప్టెంబర్
|
|
1,17,010
|
|
1,47,686
|
|
అక్టోబర్
|
|
1,30,127
|
|
1,51,718
|
|
నవంబర్
|
|
1,31,526
|
|
1,45,868
|
|
డిసెంబర్
|
|
1,29,780
|
|
1,49,507
|
|
జనవరి
|
|
1,40,986
|
|
1,57,554
|
|
ఫిబ్రవరి
|
|
1,33,026
|
|
1,49,577
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
అంతరిక్ష ఆధారిత కమ్యూనికేషన్ సేవల కోసం స్పెక్ట్రం అప్పగింత పై సంప్రదింపుల పత్రంపై ప్రతివ్యాఖ్యలను అందుకునేందుకు ఆఖరు తేదీని పొడిగించిన ట్రాయ్
అంతరిక్ష ఆధారిత కమ్యూనికేషన్ సేవల కోసం స్పెక్ట్రం అప్పగింత పై సంప్రదింపుల పత్రాన్ని 06 ఏప్రిల్ 2023న టెలికాం రెగ్యులేటరీ అథారిటీ ఆఫ్ ఇండియా  సంప్రదింపుల పత్రాన్ని విడుదల చేసింది. సంప్రదింపుల పత్రంలో లేవనెత్తిన అంశాలపై భాగస్వాములు / వాటాదారులు లిఖితపూర్వక వ్యాఖ్యలను సమర్పించేందుకు ఆఖరు తేదీని 04 మే, 2023గాను, ప్రతి వ్యాఖ్యలకు ఆఖరు తేదీని 18 మే 2023గా నిర్ణయించింది. వాటాదారులు, పారిశ్రామిక అసోసియేషన్ల విజ్ఞప్తులను పరిగణనలోకి తీసుకుని లిఖిత పూర్వక వ్యాఖ్యలు, ప్రతి వ్యాఖ్యలకు ఆఖరు తేదీలనను వరుసగా 01 జూన్, 2023, 15 జూన్ 2023వరకు పొడిగించారు.
సంప్రదింపుల పత్రంలో లేవనెత్తిన అంశాలకు స్పందనగా 64 మంది వాటాదారుల నుంచి వ్యాఖ్యలను అందుకోవడం జరిగింది. ఇవన్నీ కూడా ట్రాయ్ వెబ్సైట్పై అందుబాటులో ఉన్నాయి. ప్రతి వ్యాఖ్యలను సమర్పించేందుకు పారిశ్రామిక అసోషియేన్ నుంచి వచ్చిన విజ్ఞప్తిని దృష్టిలో పెట్టుకుని లిఖితపూర్వక ప్రతి వ్యాఖ్యలను సమర్పించేందుకు ఆఖరు తేదీని 22 జూన్ 2023 వరకు పొడిగించాలని నిర్ణయించారు. పొడిగింపు కోసం విజ్ఞప్తులను ఇకపై పరిగణించరు.
ప్రతి వ్యాఖ్యలను ట్రాయ్ సలహాదారు  శ్రీ అఖిలేష్ కుమార్ త్రివేదికి, ప్రధానంగా ఎలక్ట్రానిక్ రూపంలో advmn@trai.gov.in అన్న ఐడికి పంపాలి. ఎటువంటి స్పష్టీకరణ/ సమాచారం కోసం టెలిఫోన్ నెంబర్ +91-11-23210481లో సంప్రదించవచ్చు.
(
రక్షణ మంత్రిత్వ శాఖ
లద్దాఖ్లో పర్యటించిన భారత సైనిక దళం ఆర్మీ స్టాఫ్ చీఫ్
భారత సైనిక దళం ఆర్మీ స్టాఫ్ చీఫ్ జనరల్ ఎం.ఎం. నర్వణే తన రెండు రోజుల లేహ్ పర్యటనను ముగించారు. ఆయప ఈ నెల 3వ తేదీన లేహ్ చేరుకున్నారు. ఎల్ఏసీ వెంబడ పరిస్థితిని ప్రత్యక్షంగా తెలుసుకునేందుకు గాను ఆయన లేహ్ను నుంచి ముందుకు సాగుతూ పలు ప్రాంతాలలో పర్యటించారు. కష్టతరమైన హై ఆల్టిట్యూడ్ ఫార్వర్డ్ ప్రాంతాలలో మోహరించిన సైనికులు మరియు స్థానిక కమాండర్లతో శ్రీ నర్వణే సంభాషించారు. మన సొంత ప్రాదేశిక సమగ్రతను కాపాడేందుకు యూనిట్లు ప్రదర్శిస్తున్న మేటి ధైర్యాన్ని, వృత్తి నైపుణ్యం యొక్క ప్రమాణాలను ఆయన ప్రశంసించారు. అన్ని ర్యాంకులు అప్రమత్తంగా ఉండాలని, కార్యాచరణ సంసిద్ధతను మేటిగా కొనసాగించాలని కోరారు. ఆ తరువాత లేహ్ వద్ద నార్తర్న్ కమాండ్ జనరల్ ఆఫీసర్ కామాండింగ్ ఇన్ చీఫ్ లెఫ్టినెంట్ జనరల్ వైకె జోషి, ఫైర్ అండ్ ఫ్యూరీ కార్ప్స్ విభాగ జీఓసీ లెఫ్టినెంట్ జనరల్ హరీందర్ సింగ్లు శీతాకాలం నేపథ్యంలో కార్యాచరణ సంసిద్ధత స్థితి గురించి మరియు బలగాల పెంపకం కోసం అవసరమైన ఏర్పాట్ల గురించి ఆయనకు వివరించారు. కార్యాచరణ ప్రభావం, శక్తుల సామర్థ్యాన్ని పెంచడానికి చేస్తున్న ప్రయత్నాలపై శ్రీ నర్వణే తన సంతృప్తి వ్యక్తం చేశారు.
మానవ వనరుల అభివృద్ధి మంత్రిత్వ శాఖ
జాతీయ రహదారి ప్రాంతాలను దత్తత తీసుకోనున్న ఐఐటిలు, ఎన్ఐటిలు, ప్రముఖ సాంకేతిక సంస్థలు
18 ఐఐటిలు 26 ఎన్ఐటిలు 190 ఇంజనీరింగ్ కళాశాలలు పథకాన్ని ఎంపిక చేసుకుంటాయి
పరస్పరం ప్రయోజనం చేకూరే చొరవతో, ఐఐటిలు, ఎన్ఐటిలు, ఇతర ఎఐసిటిఇ ఆమోదించిన ఇంజనీరింగ్ కళాశాలలతో సహా దేశవ్యాప్తంగా ప్రసిద్ధ సాంకేతిక సంస్థలు, జాతీయ రహదారి సమీప ప్రాంతాలను స్వచ్చందంగా దత్తత తీసుకునేలా నేషనల్ హైవే అథారిటీ ఆఫ్ ఇండియా  తో కలిసి పనిచేయనున్నాయి. అధ్యాపకులు, పరిశోధకులు, ఇన్స్టిట్యూట్ విద్యార్థులకు పరిశ్రమ తాజా పోకడలపై అధ్యయనం చేసే వేదికగా దత్తత తీసుకున్న ప్రాంతాలు ఉపయోగపడతాయి.
ఈ కార్యక్రమాలు ప్రధానమంత్రి శ్రీ నరేంద్ర మోడీ ఆలోచనకు అనుగుణంగా ఇన్స్టిట్యూట్స్, ఇండస్ట్రీ అనుసంధానం అవుతాయని భావిస్తున్నారు. జాతీయ రహదారి ప్రాజెక్టులపై సివిల్ / హైవే ఇంజనీరింగ్ రంగంలో సంబంధిత నైపుణ్యాన్ని వ్యాప్తి చేయడానికి ఇన్స్టిట్యూట్స్, ఎన్హెచ్ఏఐల మధ్య పరస్పర సహకారానికి ఈ చొరవ దారి వేస్తుంది.
దీని కింద, భాగస్వామి ఇన్స్టిట్యూట్ భద్రత, నిర్వహణ, ప్రయాణ సౌకర్యం, కుచించుకుపోయి ఉన్న పాయింట్ల తొలగింపు, కొత్త సాంకేతిక పరిజ్ఞానాల ఉపయోగాలు మొదలైన వాటిలో మెరుగుదల అవకాశాలను అధ్యయనం చేస్తుంది. ఇన్స్టిట్యూట్స్ కొత్త ప్రాజెక్టుల సంభావితీకరణ, రూపకల్పన మరియు ప్రాజెక్ట్ తయారీ సమయంలో కూడా ఎన్హెచ్ఏఐ తో కలిసి, సైట్ పరిసరాల వాతావరణం, స్థలాకృతి మరియు మెరుగైన సామాజిక-ఆర్ధిక ఫలితాల కోసం వనరుల సంభావ్యతకు సంబంధించిన అనుభవం ఆధారంగా సంబంధిత పారామితులు మరియు ఆవిష్కరణలను సూచిస్తాయి.
ఈ చొరవ విద్యార్థుల సౌహార్థ్రభావంలో స్థానిక మౌలిక సదుపాయాలను నిర్మించడంలో సహకారాన్ని కలిగిస్తుంది. ఎన్హెచ్ఏఐ సంవత్సరానికి 20 యుజి, 20 పీజీ విద్యార్థులకు ఇంటర్న్షిప్ను అందిస్తుంది. ఇంటర్న్షిప్ వ్యవధి సంవత్సరంలో ప్రతి విద్యార్థికి 2 నెలలు. ఇంటర్న్షిప్ అండర్ గ్రాడ్యుయేట్ విద్యార్థులకు 8000 రూపాయలు, పోస్ట్ గ్రాడ్యుయేట్ విద్యార్థులకు నెలకు రూ.15000 / - రూపాయలు ఉంటుంది. ఇన్స్టిట్యూట్లో ల్యాబ్ మౌలిక సదుపాయాల కల్పనకు ఎన్హెచ్ఏఐ మద్దతు ఇస్తుంది. ప్రత్యామ్నాయ వనరులను ఉపయోగించడంలో, రహదారుల నాణ్యతను మెరుగుపరచడంలో సహాయపడే సంబంధిత పరిశోధన ప్రాజెక్టుకు స్పాన్సర్ చేయవచ్చు.
తక్కువ వ్యవధిలో అనేక ప్రసిద్ధ సంస్థల నుండి ఎన్హెచ్ఏఐ కి అధిక స్పందన లభించింది. ఇప్పటివరకు 18 ఐఐటిలు, 26 ఎన్ఐటిలు మరియు 190 ఇతర ప్రముఖ ఇంజనీరింగ్ కళాశాలలు ఈ పథకాన్ని ఎంచుకున్నాయి. సాంకేతిక సంస్థలు, ఎన్హెచ్ఏఐల మధ్య దత్తత తీసుకున్నందుకు తగిన అవగాహన ఒప్పందాలు కుదుర్చుకుంటున్నారు మరియు ఈ పథకం అమలు కోసం ఇప్పటివరకు 200 సంస్థలు ఎంఓయుపై సంతకం చేశాయి. సివిల్ ఇంజనీరింగ్ యుజి మరియు పిజి కోర్సులను అందించే 300 కి పైగా సంస్థలు దేశవ్యాప్తంగా ఎన్హెచ్ఏఐ విస్తరణలను స్వీకరిస్తాయని భావిస్తున్నారు.
సమాచార, ప్రసార మంత్రిత్వ శాఖ
కేబుల్ టెలివిజన్ నెట్వర్క్ నిబంధనలకు సవరణలు
టీవీ ప్రసారాలపై ప్రజల సమస్యలు / ఫిర్యాదులను పరిష్కరించడానికి చట్టబద్ధమైన వ్యవస్థ ఏర్పాటు
స్వీయ నియంత్రణ సంస్థలకు కేంద్రం గుర్తింపు
టెలివిజన్ ఛానళ్లలో ప్రసారం అవుతున్న అంశాలపై ప్రజలు ఎదుర్కుంటున్న సమస్యలు, వీటిపై అందే ఫిర్యాదులను పరిష్కరించడానికి చట్టబద్ధమైన విధానాన్ని అమలులోకి తీసుకురావడానికి వీలుగా కేబుల్ టెలివిజన్ నెట్ వర్క్ చట్టం 1995 నిబంధనలకు అనుగుణంగా కేబుల్ టెలివిజన్ నెట్ వర్క్ నిబంధనలు 1994లో సవరణలు చేస్తూ కేంద్రం ఈ రోజు నోటిఫికేషన్ విడుదల చేసింది.
2. ప్రస్తుతం నిబంధనలను అతిక్రమిస్తూ ప్రసారం అవుతున్న కార్యక్రమాలు/ప్రకటనలపై ప్రజల నుంచి అందుతున్న ఫిర్యాదులను విచారించడానికి చట్టబద్ధమైన యంత్రాంగం అందుబాటులో లేదు. ఇంతేకాకుండా, ఫిర్యాదులను పరిష్కరించడానికి వివిధ ప్రసార సంస్థలు అంతర్గతంగా స్వీయ నియంత్రణ విధానాలను అమలు చేస్తున్నాయి. అయితే, సమస్యల పరిష్కార వ్యవస్థను సమర్ధంగా ఏర్పాటు చేయవలసిన అవసరం ఉందని గుర్తించడం జరిగింది. తాము ఏర్పాటు చేసుకున్న సంఘాలు/సంస్థలకు చట్టపరంగా గుర్తించాలని కొన్ని ప్రసార సంస్థల నుంచి అభ్యర్థనలు కూడా అందాయి. "కామన్ కాజ్ Vs యూనియన్ ఆఫ్ ఇండియా మరియు ఇతరులు" కేసులో సుప్రీంకోర్టు  నెం .387) వెలువరించిన తీర్పులో సమస్యల పరిష్కారానికి ప్రస్తుతం అమలులో ఉన్న వ్యవస్థ పట్ల సంతృప్తి వ్యక్తం చేస్తూనే దీనికి సంబంధించి అవసరం అయ్యే నిబంధనలను రూపొందించాలని సూచించింది.
3. పేర్కొన్న పరిస్థితులను దృష్టిలో ఉంచుకుని ప్రజలకు ప్రయోజనం కలిగించే విధంగా పారదర్శకంగా పనిచేసే చట్టబద్దమైన యంత్రాంగానికి రూపకల్పన చేస్తూ కేబుల్ టెలివిజన్ నెట్ వర్క్ నిబంధనలను సవరించడం జరిగింది. ప్రసార సంస్థలు ఏర్పాటు చేసుకున్న స్వీయ నియంత్రణ సంస్థలను కేంద్ర ప్రభుత్వం వద్ద రిజిస్టర్ చేయబడతాయి.
4. కేంద్ర సమాచార ప్రసార మంత్రిత్వశాఖ 900కి పైగా టెలివిజన్ ఛానళ్లకు అనుమతులు మంజూరు చేసింది. కేబుల్ టెలివిజన్ నెట్ వర్క్ నిబంధనల ప్రకారం అమలు జరిగే ప్రసారాలు, ప్రకటనలకు సంబంధించిన కోడ్ కు లోబడి ఈ సంస్థలు పనిచేయవలసి ఉంటుంది. ప్రభుత్వం తాజాగా విడుదల చేసిన నోటిఫికేషన్ ప్రజల ఫిర్యాదుల పరిష్కారానికి చట్టబద్ధమైన వ్యవస్థను అందుబాటులోకి తేవడమే కాకుండా ప్రసార సంస్థలు, అవి నెలకొల్పిన స్వీయ నియంత్రణ సంస్థలు జవాబుదారీతనంతో మరింత సమర్ధంగా పనిచేయడానికి అవకాశం కల్పిస్తుంది.
Saurabh Singh
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.14 కోట్ల డోసులు  అందించారు
గత 24 గంటల్లో 10,336 డోసులు అందించారు
దేశవ్యాప్త క్రియాశీల కేసుల సంఖ్య 2,371
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.80%
గత 24 గంటల్లో 221 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,47,002 కు పెరిగింది.
గత 24 గంటల్లో 170 కొత్త కేసులు నమోదయ్యాయి.
రోజువారీ పాజిటివిటీ రేటు 0.20%
వారపు పాజిటివిటీ రేటు 0.11%
గత 24 గంటల్లో చేసిన 85,282 కొవిడ్ పరీక్షలతో కలిపి ఇప్పటివరకు 91.21 కోట్ల పరీక్షలు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఇండియన్ జర్నల్ ఆఫ్ బయోకెమిస్ట్రీ అండ్ బయోఫిజిక్స్ , సిఎస్ఐఆర్-నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ , న్యూఢిల్లీ, "రీసెంట్ అడ్వాన్సెస్ ఇన్ నానో మెడికల్ సైన్సెస్ " అనే ఇతివృత్తంపై ఒక ప్రత్యేక సంచిక.
ఇండియన్ జర్నల్ ఆఫ్ బయోకెమిస్ట్రీ అండ్ బయోఫిజిక్స్ , సిఎస్ఐఆర్-నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ , న్యూఢిల్లీ ,డిసెంబర్ 2022 సంచిక , "నానో మెడికల్ సైన్సెస్ లో ఇటీవలి అభివృద్ధి " అనే ఇతివృత్తంపై ప్రత్యేక సంచిక. ఇన్స్టిట్యూట్ ఆఫ్ నానో మెడికల్ సైన్సెస్ , ఇన్స్టిట్యూషన్ ఆఫ్ ఎమినెన్స్ , యూనివర్సిటీ ఆఫ్ ఢిల్లీ, కిరోరి మాల్ కాలేజ్ సహకారంతో డీబీటీ స్టార్ కాలేజ్ ఆధ్వర్యంలో ఈ ప్రత్యేక సంచికను ప్రచురిస్తున్నారు. సిఎస్ఐఆర్-ఎన్ఐఎస్సిపిఆర్, భారతదేశంలో ఒక ప్రముఖ పబ్లిక్ ఫండెడ్ సైన్స్ కమ్యూనికేషన్ అండ్ పాలసీ రీసెర్చ్ ఇనిస్టిట్యూట్, వివిధ ఎస్ టి ఐ విభాగాలలో 16 జర్నల్స్ ను ప్రచురిస్తోంది. వాటన్నిటినీ సైన్స్ సైటేషన్ ఇండెక్స్ , స్కోపస్, ఎన్ఎఎఎస్ , యుజిసి కేర్ వంటి ప్రఖ్యాత జాతీయ / అంతర్జాతీయ ఏజెన్సీలు ఇండెక్స్ చేశాయి.
బయోకెమిస్ట్రీ, బయోఫిజిక్స్ , బయోటెక్నాలజీ సబ్జెక్ట్ ఏరియాలో నెలవారీ ప్రీమియర్ పీర్-రివ్యూడ్ రీసెర్చ్ జర్నల్ అయిన ఐజెబిబి, 1.472 స్కోరుతో, అన్ని విభాగాల్లోని సిఎస్ఐఆర్-ఎన్ఐఎస్సిపిఆర్ జర్నల్స్ లో మొదటి స్థానంలో ఉంది. ప్రఖ్యాత జాతీయ/ అంతర్జాతీయ నిపుణులతో ఇటీవల పునర్వ్యవస్థీకరించిన ఎడిటోరియల్ బోర్డు సమర్థవంతమైన మార్గదర్శకత్వం, క్రియాశీల మద్దతుతో, ఈ జర్నల్ ప్రపంచవ్యాప్తంగా బయోకెమిస్ట్రీ, బయోఫిజిక్స్ ,బయోటెక్నాలజీ రంగంలో పరిశోధకులు విద్యావేత్తల నుండి గణనీయమైన దృష్టిని పొందుతోంది.
ఇటువంటి ప్రత్యేక సంచికలు జర్నల్ కు ఔట్ రీచ్ లో సేవలు అందించడమే కాకుండా, దాని నెట్ వర్క్ ని విస్తరించడమే కాకుండా, వివిధ భాగస్వాముల మధ్య దాని ప్రభావాన్ని కూడా పెంచుతాయి.
నానో మెడికల్ సైన్సెస్ లో ఇటీవలి పురోగతి 
2022 జూన్ 22-23 మధ్య ఐఎన్ఎంఎస్ , ఐఒఇ నిర్వహించిన శతాబ్ది సంవత్సరం కాన్ఫరెన్స్ ఆర్ ఎ ఎన్ ఎం ఎస్ -2022 రాన్మ్స్-2022 యొక్క ఉత్పాదక ఫలితంగా వెలువడిన ఈ ప్రత్యేక సంచిక, నానో మెడికల్ సైన్సెస్ లో ఇటీవలి పురోగతి పై ఏడు సమీక్షా వ్యాసాలు మూడు వాస్తవ పరిశోధనా పత్రాలతో 97 పేజీల నాణ్యమైన సమాచారాన్ని కలిగి ఉంది.
సమీక్షా వ్యాసాలు -ఫోరెన్సిక్ సైన్స్ లో నానోటెక్నాలజీ, పర్యావరణ కాలుష్యంలో నానోపార్టికల్స్ ద్వారా రెమిడియేషన్, ఇంజినీరింగ్ చేయబడ్డ నానోపార్టికల్స్ నానోటెక్నాలజీ జోక్యాలు; నానోమెటీరియల్స్ ఇమ్యునోమోడ్యులేటరీ పొటెన్షియల్, క్వాంటం చుక్కల సంశ్లేషణ; మొదలైన
వ్యాక్సిన్ , ఇమ్యునాలజీలో నానోపార్టికల్స్ అనువర్తనాలు , సవాళ్లను క్లుప్తంగా కవర్ చేస్తాయి; వాస్తవ పరిశోధనా వ్యాసాలు ఐరన్ నానో పార్టికల్స్ సిల్వర్ నానోపార్టికల్స్ బయోఫ్యాబ్రికేషన్ , ఆప్టిమైజేషన్; నానోమెటీరియల్స్ మాదిరి జింక్ ఆక్సైడ్ అనువర్తనాలు, సవాళ్లు మొదలైన యాంటీమైక్రోబయల్ యాక్టివిటీ గురించి చర్చిస్తాయి;
న్యూఢిల్లీలోని సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్, ఐ జె జె బి చీఫ్ ఎడిటర్ డాక్టర్ స్టీఫెన్ దిమిత్రోవ్, ఐ జె జె బి ఎగ్జిక్యూటివ్ ఎడిటర్ డాక్టర్ డి ఎన్ రావు, సీనియర్ సహోద్యోగులు శ్రీ ఆర్ ఎస్ జయ సోము , డాక్టర్ జి మహేష్  ,
ఐ జె బి బి సీనియర్ సైంటిస్ట్ ,సైంటిఫిక్ ఎడిటర్ డాక్టర్ ఎన్.కె.ప్రసన్న తీసుకున్న చొరవ, రచయితలు, సమీక్షకులు అందించిన వ్యాసాలు , సిఎస్ఐఆర్- ఎన్ఐఎస్సిపిఆర్ ప్రింట్ ప్రొడక్షన్ టీమ్ అందించిన సాంకేతిక సహకారంతో ఈ ప్రత్యేక సంచికను తీసుకువచ్చారు.
ఆర్థిక మంత్రిత్వ శాఖ
24వ ఆర్థిక స్థిరత్వ, అభివృద్ధి మండలి సమావేశానికి అధ్యక్షత వహించిన ఆర్థికమంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఆర్థిక స్థిరత్వ, అభివృద్ధి మండలి  24వ సమావేశానికి అధ్యక్షత వహించారు.
ఆర్థిక శాఖ సహాయ మంత్రులు డాక్టర్ భగవత్ కిషన్ రావు కరద్, శ్రీ పంకజ్ చౌధరి, రిజర్వ్ బ్యాంక్ ఆఫ్ ఇండియా గవర్నర్ శ్రీ శక్తికాంతదాస్; ఆర్థిక శాఖ కార్యదర్శి, ఆర్థిక మంత్రిత్వ శాఖలోని వ్యయ శాఖ కార్యదర్శి డాక్టర్ టి.వి.సోమనాథన్, ఆర్థిక మంత్రిత్వ శాఖలోని ఆర్థిక వ్యవహారాల శాఖ కార్యదర్శి శ్రీ అజయ్ శేఠ్, ఆర్థిక మంత్రిత్వ శాఖలోని రెవిన్యూ శాఖ కార్యదర్శి శ్రీ తరుణ్ బజాజ్, ఆర్థిక మంత్రిత్వ శాఖలోని ఆర్థిక సర్వీసుల శాఖ కార్యదర్శి శ్రీ దేబశీష్ పాండా, కార్పొరేట్ వ్యవహారాల శాఖ కార్యదర్శి శ్రీ రాజేష్ వర్మ, ఆర్థిక మంత్రిత్వ శాఖ ప్రధాన ఆర్థిక సలహాదారు డాక్టర్ కృష్ణమూర్తి.వి.సుబ్రమణియన్, సెబి చైర్ పర్సన్ శ్రీ అజయ్ త్యాగి, పిఎఫ్ఆర్ డిఎ చైర్ పర్సన్ శ్రీ సుప్రతిమ్ బందోపాధ్యాయ, ఇన్ సాల్వెన్సీ అండ్ బ్యాంక్రప్టసీ బోర్డ్ ఆఫ్ ఇండియా చైర్ పర్సన్ డాక్టర్ ఎం.ఎస్.సాహూ, ఇంటర్నేషనల్ ఫైనాన్షియల్ సర్వీసెస్ సెంటర్ అధారిటీ చైర్ పర్సన్ శ్రీ ఇంజేటి శ్రీనివాస్, ఐఆర్ డిఏఐ సభ్యురాలు  శ్రీమతి టి.ఎల్.అలమేలు, ఆర్థిక మంత్రిత్వ శాఖలోని ఆర్థిక వ్యవహారాల శాఖకు అనుబంధంగా గల ఎఫ్ఎస్ డిసి కార్యదర్శి ఈ సమావేశంలో పాల్గొన్నారు.
ఎఫ్ఎస్ డిసికి సంబంధించిన వివిధ అంశాలు - ఆర్థిక స్థిరత్వం, ఆర్థిక రంగ అభివృద్ధి, నియంత్రణ సంస్థల మధ్య సమన్వయం, ఆర్థిక అక్షరాస్యత, ఆర్థిక కార్యకలాపాల్లో అందరినీ భాగస్వాములను చేయడం, స్థూల ఆర్థిక పర్యవేక్షణ, భారీ ఆర్థిక సంస్థల పనితీరు వంటి పలు అంశాలను ఈ సమావేశంలో చర్చించారు.
ఆర్థిక స్థితిగతులపై ప్రభుత్వం, నియంత్రణ సంస్థలు నిరంతర నిఘా ఉంచాలని ఈ సమావేశంలో నిర్ణయించారు.
ఒత్తిడిలో ఉన్న ఆస్తులు, ఆర్థిక స్థిరత్వ విశ్లేషణకు సంబంధించి వ్యవస్థాత్మక యంత్రాంగం పటిష్ఠత, ఆర్థిక కార్యకలాపాల్లో అందరినీ భాగస్వాములను చేయడం, ఆర్థిక సంస్థల మధ్య వివాదాల పరిష్కార యంత్రాంగం, ఐబిసి సంబంధిత అంశాలు; ప్రభుత్వం, విభిన్న రంగాలకు బ్యాంకుల రుణ వితరణ, ప్రభుత్వ అధికారుల మధ్య డేటా మార్పిడి, రూపాయికి అంతర్జాతీయ హోదా కల్పించడం, పెన్షన్ సంబంధిత అంశాలపై కూడా ఈ సమావేశంలో చర్చించారు.
ఆర్ బిఐ గవర్నర్ అధ్యక్షతలోని ఎఫ్ఎస్ డిసి సబ్ కమిటీ కార్యకలాపాలు, ఎఫ్ఎస్ డిసి గతంలో తీసుకున్న నిర్ణయాల అమలుకు తీసుకున్న చర్యలు కూడా ఈ సమావేశంలో చర్చకు వచ్చాయి.
ఆర్థిక మంత్రిత్వ శాఖ
భారత ప్రభుత్వం,జపాన్ బ్యాంక్ ఫర్ ఇంటర్నేషనల్ కోఆపరేషన్  ప్రధాన పెట్టుబడిదారులుగా 600 మిలియన్ డాలర్ల ఇండియా-జపాన్ ఫండ్ ను ప్రారంభించిన నేషనల్ ఇన్వెస్ట్మెంట్ అండ్ ఇన్ఫ్రాస్ట్రక్చర్ ఫండ్ 
పర్యావరణ సుస్థిరత, కర్బన ఉద్గారాలను తగ్గించడం భారతదేశంలో జపాన్ పెట్టుబడులు ఎక్కువ చేయడానికి ప్రణాళిక అమలు చేయనున్న ఇండియా-జపాన్ ఫండ్
భారత ప్రభుత్వం,జపాన్ బ్యాంక్ ఫర్ ఇంటర్నేషనల్ కోఆపరేషన్  ప్రధాన పెట్టుబడిదారులుగా 600 మిలియన్ డాలర్ల ఇండియా-జపాన్ ఫండ్ ను ప్రారంభించడానికి జపాన్ బ్యాంక్ ఫర్ ఇంటర్నేషనల్ కోఆపరేషన్ తో నేషనల్ ఇన్వెస్ట్మెంట్ అండ్ ఇన్ఫ్రాస్ట్రక్చర్ ఫండ్  ఒప్పందం కుదుర్చుకుంది. వాతావరణం, పర్యావరణ రంగాలలో రెండు దేశాల మధ్య సహకారం మరింత పెంపొందించడానికి ఒప్పందం సహకరిస్తుంది.
ఎన్ఐఐఎఫ్ మొట్టమొదటిసారిగా ప్రారంభించిన ద్వైపాక్షిక ఫండ్ లో 49% పెట్టుబడులను భారత ప్రభుత్వం, మిగిలిన 51% నిధులను జేబీఐసీ సమకూరుతాయి. నిధులను ఎన్ఐఐఎఫ్ లిమిటెడ్ , జేబీఐసీ ఐజీ  నిర్వహిస్తాయి. భారతదేశంలో జపాన్ పెట్టుబడులు పెరిగేలా చూసేందుకు ఎన్ఐఐఎఫ్ఎల్ కు జేబీఐసీ ఐజీ సహకారం అందిస్తుంది.
పర్యావరణ సుస్థిరత, కర్బన ఉద్గారాలను తగ్గించడానికి అమలు చేసే కార్యక్రమాలకు ఇండియా-జపాన్ ఫండ్ నిధులు సమకూరుస్తుంది. భారతదేశంలో జపాన్ పెట్టుబడులు మరింత ఎక్కువగా వచ్చేలా చూసేందుకు కూడా ఇండియా-జపాన్ ఫండ్ కృషి చేస్తుంది.
భారతదేశం,జపాన్ దేశాల మధ్య అమలు జరుగుతున్న వ్యూహాత్మక,ఆర్థిక సహకారాన్ని మరింత పటిష్టం చేసేందుకు ఇండియా-జపాన్ ఫండ్ ఏర్పాటు సహకరిస్తుంది.
రక్షణ మంత్రిత్వ శాఖ
భారత నౌకాదళం అన్ని మహిళా కార్ల ర్యాలీ నారీ శక్తి సంబరాలు
ప్రధాన మంత్రి నరేంద్ర మోదీ 76వ స్వాతంత్ర్య దినోత్సవం సందర్భంగా ఎర్రకోట నుండి తన ప్రసంగంలో ‘అమృత్ కాల్’ దార్శనికతను సాధించడానికి నారీ శక్తి సహకారం చాలా కీలకమని ఉద్ఘాటించారు. నేవీ వెల్నెస్ అండ్ వెల్ఫేర్ అసోసియేషన్  సహకారంతో 'నారీ శక్తి'పై అవగాహన పెంపొందించే దిశగా జాతీయ నాయకత్వ దృక్పథానికి అనుగుణంగా, ధైర్యవంతులకు నివాళిగా ఆల్ ఉమెన్ మోటార్ ఎక్స్పెడిషన్ నిర్వహణ కోసం జీప్ ఇండియా దేశంలోని భారత నౌకాదళానికి చెందిన మహిళలకు సహకరిస్తోంది. 'షీ ఈజ్ అన్స్టాపబుల్' నినాదంతో 'సోర్ హై' అనే ట్యాగ్లైన్తో ఆల్ ఉమెన్ కార్ ర్యాలీ నేషనల్ వార్ మెమోరియల్, న్యూ ఢిల్లీ నుండి వార్ మెమోరియల్, లాంగేవాలా  వరకు ప్రారంభమవుతుంది 14 నుండి 25 ఫిబ్రవరి 23 వరకు 12 రోజుల పాటు తిరిగి వస్తుంది. ర్యాలీ జైపూర్, బికనీర్, జైసల్మేర్, లోంగేవాలా, జోధ్పూర్, ఉదయపూర్ మీదుగా ఢిల్లీకి తిరిగి వచ్చే ముందు 2300 కి.మీ. ర్యాలీ లక్ష్యం:-
 స్వాతంత్ర్య 75వ సంవత్సరాన్ని జరుపుకోండి.
 నౌకాదళ మహిళా అధికారుల ప్రదర్శన సహకారం.
 భారత నౌకాదళంలో చేరడానికి మహిళలను ప్రోత్సహించండి.
 లోంగేవాలా వార్ మెమోరియల్ వద్ద నివాళులర్పించండి.
 నావికాదళ అనుభవజ్ఞులు/వీర్ నారిస్తో సంభాషించండి.
 ఎన్డబ్ల్యూడబ్ల్యూఏ డే సెలబ్రేషన్స్లో భాగంగా ఎన్డబ్ల్యూడబ్ల్యూఏ ఔట్రీచ్ నిర్వహించండి.
కార్ ర్యాలీని నేషనల్ వార్ మెమోరియల్ నుండి ఫ్లాగ్ ఆఫ్ అడ్మిరల్ ఆర్ హరి కుమార్ పీవీఎస్ఎం, ఏవీఎస్ఎం, వీఎస్ఎం, ఏడీసీ వర్చువల్గా నావల్ స్టాఫ్ చీఫ్ మతి కళా హరి కుమార్, ఎన్డబ్ల్యూడబ్ల్యూఏ ప్రెసిడెంట్ ప్రారంభించారు. ర్యాలీ సమయంలో ఎన్డబ్ల్యూడబ్ల్యూఏ ప్రెసిడెంట్ సభ్యులు ప్రత్యేక పిల్లల కోసం పాఠశాలలు, వృద్ధాశ్రమం అనాథాశ్రమాలలో అనుభవజ్ఞులైన కుటుంబాలతో సంభాషించడంతో పాటు కార్యక్రమాలను చేపడతారు. మహిళా అధికారులు భారత నౌకాదళం అందించే కెరీర్ అవకాశాల గురించి అవగాహన కార్యక్రమాలు చేపడతాయి. వారు గుర్తించబడిన పాఠశాలలు కళాశాలల్లో నేవీలో చేరడానికి అగ్నివీర్స్ ఇతర పథకాల గురించి ప్రేరణాత్మక చర్చలు నిర్వహిస్తారు. జీప్ ఇండియాతో పాటు, ఈవీఓ ఇండియా, ఫెమినా & మారియట్ గ్రూప్ కూడా ఆల్ ఉమెన్ కార్ ర్యాలీ కోసం నేవీతో భాగస్వామ్యం కలిగి ఉన్నాయి. ఈ ఈవెంట్కు అపెరల్ ఇండియా, డీఎల్ఎఫ్ ప్రొమెనేడ్ లక్సోటికా గ్రూప్ కూడా మద్దతు ఇస్తున్నాయి.